RESOLUCIÓN do 11 de maio de 2007 pola que se convocan unhas xornadas sobre novidades normativas con incidencia no ámbito local en colaboración coa Dirección Xeral de Administración Local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 25/05/2007

Dentro do plan de actividades da Escola Galega de Administración Pública para 2007, e de acordo coas funcións atribuídas pola Lei 4/1987, do 27 de maio, de creación da Escola, e pola Lei 10/1989, do 10 de xullo, de modificación da anterior, convócase, en colaboración coa Dirección Xeral de Administración Local, unha xornada con catro edicións sobre novidades normativas con incidencia no ámbito local, dirixida a membros e persoal das corporacións locais da Comunidade Autónoma galega, que deberá desenvolverse de acordo coas seguintes bases:
1. Obxectivos.
As xornadas teñen como finalidade expoñer as novidades derivadas da entrada en vigor das leis de coordinación de policías locais e de emerxencias de Galicia, a súa incidencia no mundo local e no eido da seguranza pública na Comunidade Autónoma galega.
2. Contido.
-A Lei de coordinación das policías locais de Galicia.
-A Lei de emerxencias de Galicia.
3. Destinatarios.
Membros e persoal das corporacións locais da Comunidade Autónoma galega. Terán preferencia os membros e persoal das corporacións locais de menos de 50.000 habitantes.
4. Desenvolvemento.
Número de edicións: 4.
Duración: 3 horas.
Horario: das 9.30 ás 13.30 horas.
Lugar e datas: as xornadas convocada desenvolveranse nos seguintes lugares e datas:
1ª edición: Mondariz-Balneario, Hotel Balneario de Mondariz, o día 29 de xuño de 2007.
2ª edición: Noia, Pazo do Tambre (Pontenafonso), o día 5 de xullo de 2007.
3ª edición: Sarria, Hotel NH Alfonso IX, o día 6 de xullo de 2007.
4ª edición: Celanova, Mosteiro de San Rosendo, o día 13 de xullo de 2007.
5. Inscrición.
Prazo: remata o día 15 de xuño de 2007.
Para asistir á xornada deberá cubrirse a solicitude correspondente consonte o modelo anexo e enviarse á Escola Galega de Administración Pública, rúa de Madrid, 2-4, 15707 Santiago de Compostela, admitiranse solicitudes por telefax ao número 981 54 63 30, así como por correo electrónico ao local.egap@xunta.es.
Nº de prazas: limitado á capacidade do local.
Inscricións fóra de prazo: só se admitirán se ficaren prazas vacantes, coa condición de que se cumpran os requisitos xerais antes indicados.
Os peticionarios poderán obter información e confirmación da súa posible admisión na páxina web
http://egap.xunta.es ou chamando por teléfono
, a partir do día 18 de xuño, de 8.30 a 14.30 horas, aos seguintes números: 981 54 62 57/63 23.
6. Modificacións.
A EGAP asumirá a facultade de interpretar e de resolver as incidencias que puideren xurdir no desenvolvemento da xornada, así como a facultade de cancelala se o número de solicitudes non xustificar a súa realización.
7. Certificado de asistencia.
Entregaráselles ao remate desta xornada a aquelas persoas inscritas que concorresen asiduamente a ela, cando a súa asistencia sexa igual ou superior ao 85% das horas lectivas programadas, e expresarase, neste documento, a natureza da actividade e a data da súa realización.
Santiago de Compostela, 11 de maio de 2007.
Antonio Izquierdo Escribano
Director da Escola Galega de Administración
Pública